# Ansellia africana

Ansellia és un gènere monotípic d'orquídies d'hàbits terrestres. La seua única espècie és Ansellia africana.

## Descripció

Ansellia africana és una orquídia epífita perenne; a voltes té hàbits terrestres, i desenvolupa una mata espectacular que s'agafa a les branques dels arbres més alts.
Les arrels aèries blanques característiques d'aquesta planta formen un entramat semblant a un niu. Apunten cap amunt, i prenen la forma d'un cistell al voltant dels nombrosos pseudobulbs grocs, que mostren una aparença acanalada, fusiforme. Ací s'acumulen les fulles mortes i els detritus de l'arbre que alimenten l'orquídia.
Els pseudobulbs creixen fins a una grandària de 60 cm de llarg. Aquestes robustes orquídies s'expandeixen fins a atényer un volum considerable: a vegades arriben a pesar una tona. Fins i tot s'han vist òlibes molt grosses (Bubo bubo) fer-ne els nius en aquestes mates.
Aquests pseudobulbs tenen en l'extrem de 6 a 7 fulles coriàcies, lingulolanceolades, estretes, d'entre les quals sobreïx una inflorescència paniculada, d'una longitud de 85 cm, amb nombroses (10 a 100) flors de suau fragància.
En la flor, el label trilobulat es desenvolupa dins de 3 sortints de color groc. Els pètals són grocs o grocverdosos, lleument o fortament marcats amb punts marrons.

## Hàbitat i distribució

L'única espècie coneguda, Ansellia africana (orquídia lleopard), és nadiua de l'Àfrica tropical, i es troba a les costes i rius, a la copa dels arbres, en altituds d'uns 700 msnm (a voltes arriba fins als 2.200 msnm).

## Taxonomia

Ansellia africana fou descrita per John Lindley en la publicació Edwards's Botanical Register 30: sub t. 12. 1844.

### Etimologia

Ansellia: nom genèric en honor de John Ansell, assistent botànic anglès que en trobà el primer espècimen a l'illa de Fernâo do Pó a Guinea Equatorial.
africana: epítet geogràfic que al·ludeix al seu origen africà.

### Varietats

* Ansellia africana subsp. africana (Àfrica S. i Trop.)
* Ansellia africana subsp. australis (Angola)

### Híbrids

Llista d'híbrids segons la Reial Societat d'Horticultura entre Ansiella i altres vuit gèneres:
* Anaphorchis (× Graphorchis)
* Ansidium (× Cymbidium)
* Catasellia (× Catasetum)
* Cycsellia (× Cycnoches)
* Cyrtellia (× Cyrtopodium)
* Eulosellia (× Eulophia)
* Galeansellia (× Galeandra)
* Promellia (× Promenaea)

### Sinònims

Aquests noms són sinònims d'Ansellia africana:
* Ansellia confusa N.E.Br. 1886
* Ansellia congoensis Rodigas 1886
* Ansellia gigantea Rchb.f 1847
* Ansellia gigantea subsp. nilotica (Baker) Senghas 1990
* Ansellia gigantea var. nilotica (Baker) Summerh. 1937
* Ansellia humilis Bulliard 1891
* Ansellia nilotica [Baker] N.E.Br. 1886
* Cymbidium sandersoni Harv. 1868

## Referències

* ↑ «Ansellia africana». Tropicos.org. Missouri Botanical Garden. [Consulta: 12 agost 2013].
* ↑ Ansellia africana en PlantList.
* ↑ «Ansellia africana». World Checklist of Selected Plant Families. [Consulta: 12 agost 2013].
* ↑ International Orchid Register
* ↑ Jay Pfahl. «Ansellia africana» (en anglés). Internet Orchid Species Photo Encyclopedia. [Consulta: 2 març 2015].

## Bibliografia

* Leroy-Terquem, Gerald and Jean Parisot. Orchids: Care and Cultivation. London: Cassel Publishers Ltd., 1991.
* Schoser, Gustav. Orchid Growing Basics. New York: Sterling Publishing Co., Inc., 1993.
* White, Judy. Taylor’s Guide to Orchids. Frances Tenenbaum, Sèries Editor. New York: Houghton-Mifflin, 1996.
* Alec Pridgeon. The Illustrated Encyclopedia of Orchids. Published by the Timber Press.
* Bechtel, Cribb and Launert. The Manual Of Cultivated Orchid Species. Published by The MIT Press.

## Enllaços externs

* http://orchids.wikia.com/wiki/Ansellia